joelniklaus/EU_Wikipedias huggingface dataset:
Chvrches

Chvrches (tariama kaip „churches“, o rašoma CHVRCHΞS) – škotų synthpop grupė iš Glazgo, susikūrusi 2011 m. Debiutinis grupės albumas „The Bones of What You Believe“ buvo išleistas 2013 m. Antrasis albumas, „Every Open Eye“, buvo išleistas 2015 m. rugsėjį.

Grupės nariai 
 Lauren Mayberry – vokalas, papildomi sintezatoriai ir sempleriai
 Iain Cook – sintezatorius, gitara, bosinė gitara, vokalas
 Martin Doherty – sintezatorius, sempleris, vokalas

Diskografija 
 The Bones of What You Believe (2013)
 Every Open Eye (2015)
Love Is Dead (2018)
Screen Violence (2021)

Nuorodos 
 
 

Jungtinės Karalystės atlikėjai
The Bones of What You Believe

The Bones of What You Believe – debiutinis studijinis škotų synthpop grupės „Chvrches“ albumas, išleistas 2013 m. rugsėjo 20 d. Albumas susilaukė daug teigiamų kriktų įvertinimų, kurie gyrė Lauren Mayberry ir Iain Cook vokalus bei Martin Doherty sintezatorių naudojimą. Albumas debiutavo devintoje vietoje Jungtinėje Karalystėje, taip pat pateko į top 15 JAV, Australijoje bei Airijoje.

Dainų sąrašas 

2013 albumai
Swings Both Ways

Swings Both Ways – dešimtasis studijinis britų atlikėjo Robbie Williams albumas, išleistas 2013 m. lapkričio 15 d. Tai – antrasis atlikėjo svingo albumas nuo 2001 m. išleisto „Swing When You're Winning“. Taip pat, tai – pirmasis albumas nuo 2002 m. išleisto „Escapology“, kurį prodiusavo Guy Chambers. Nepaisant skirtingų kritikų įvertinimų, albumas debiutavo pirmoje vietoje šalyje, tapdamas tūkstantuoju albumu, pasiekusiu pirmąją vietą. Taip pat tai buvo vienuoliktasis Williams albumas, pasiekęs pirmąją vietą.

Dainų sąrašas 

2013 albumai
Luiza Šarlotė Danė

Luiza Šarlotė Danė (; 1789 m. spalio 30 d. – 1864 m. kovo 28 d.) – Danijos princesė, Rusijos imperatoriaus Nikolajaus II prosenelė.

Biografija 

Princesė Luiza Šarlotė gimė Kristiansborgo rūmuose, Kopenhagoje, Danijos ir Norvegijos princo Frederiko ir Sofijos Friderikos Meklenburg šeimoje. 1839 metais, po pusbrolio Frederiko VI mirties, jo vyresnis brolis Kristijonas Frederikas tapo Danijos karaliumi Kristijonu VIII.

Santuoka 
1810 m. spalio 10 d. Amelienburgo rūmuose Luiza Šarlotė ištekėjo už landgrafo Vilhelmo Hessen-Kaselio. Jie turėjo keturis vaikus:

 Luiza Hessen-Kassel (1817 m. rugsėjo 7 d. – 1898 m. rugsėjo 29 d.), ištekėjo už Kristijono IX;
 Marija Luiza Šarlotė Hessen-Kassel (1814 m. gegužės 9 d. – 1895 m. liepos 28 d.), ištekėjo už princo Frydricho Augusto Anhalto;
 Frydrikas Vilhelmas Hessen-Kassel (1820 m. lapkričio 26 d. – 1864 m. spalio 14 d.).
 Augusta Hessen-Kassel – (1823 m. spalio 30 d. – 1899 m. liepos 17 d.). Ištekėjo už barono Karlo Frydriko fon Bliksen-Fineke;
 Sofija Vilhelmina Hessen-Kassel (1827 m. sausio 18 d. – 1827 m. gruodžio 20 d.).

1844 m. sausio 17 d. Luiza Šarlotė buvo apdovanota didžiojo kryžiaus Šventos Jekaterinos ordinu.

Landgrafienė Luiza Šarlotė mirė 1864 m. kovo 3 d. Kristiansborgo rūmuose.

Išnašos

Nuorodos 
 

Oldenburgai
Begėdė

Begėdė () – 1974 m. Italijoje sukurta drama apie pagyvenusio vyro romantiškus jausmus gerokai jaunesnei merginai.

Turinys 

Rašytojas Fabio, leidžiantis dienas saloje esančiame kurorte, atkreipia dėmesį į jauną merginą Ornelą, atostogaujančią su tėvais. Nors juos skiria ženklus amžiaus skirtumas, mergina susidomi rašytoju ir pradeda jį įvairiais būdais vilioti bei provokuoti, tačiau ne dėl noro piktybiškai erzinti, bet dėl savo pačios jaunatviško naivumo. Pradžioje Fabio, atsakantis į Ornelos žaidimus, galiausiai pasiduoda ir ją atstumia. Vis tik kai saloje pasirodo Fabio žmona Silvija, tai sukelia Ornelai tikrą pavydą...

Pagrindiniai aktoriai 
 Aktorius – vaidmuo
 Philippe Leroy – Fabio Lorenzis
 Leonora Fani – Ornela Bernardi
 Pupo De Luca – Nino Bernardis
 Dana Ghia – Klara
 Stefano Amato – Andrėja
 Barbara Bouchet – Silvija Lorenzi
 Carla Mancini

1974 filmai
Italijos filmai
Dramos
Daumantai Siesickiai

Daumantai Siesickiai – lietuviškos kilmės LDK didikų giminė.

Istorija
Giminė kildinama iš Utenos kunigaikščio Romunto sūnaus Daumanto. Daumanto palikuonys Daumantai Siesickiai pastatė Siesikuose renesansinius rūmus.

Giminės atstovai 
 Gabrielius Daumantas Siesickis – Siesikų dvaro rūmų statytojas (?-1517)
 Broliai Abraomas Siesickis, Melchioras Siesickis ir Stanislovas Siesickis 1537 m. pastatė mūrinę Siesikų bažnyčią
 Mykolas Siesickis () – 1621 m. buvo Vilkmergės seniūnas
 Antanas Daumantas Siesickis – 1655 m. įsigijo Pienionių dvarą 
 Kazimieras Kšyštofas Daumantas Siesickis (?-1691 m. gegužės 26 d., ) – Vilkmergės pavieto pastalininkis (nuo 1650 m.), chorunžis (nuo 1659 m.), pavieto pasiuntinys 1659 m. Seime, kur tapo LDK iždo tribunolo deputatu. 1667-1687 m. Lietuvos didysis prievaizas. 1674 m. Jono Sobieskio elektorius.
 Mykolas Daumantas Siesickis (_ – 1674 m. Vilkmergės seniūnas, 1698-1713 m. Mstislavlio vaivada 
 Jonas Daumantas Siesickis () – 1707 m. Vilkmergės seniūnas
 Motiejus Daumantas Siesickis () - 1717 m. Vilkmergės pavieto maršalka.
 Marcijana Daumantaitė Siesickaitė – paskutinė Siesikų valdytoja, 1736 m. ištekėjusi už Mykolo Radvilos
 Severinas Daumantas Siesickis – mirė 1888 m., palaidotas Lyduokių kapinėse

Dvarai

Šaltiniai 

 Siesikų (Daugailių) dvaras 

 
Siesikai
Ki Sung-Yueng

Ki Sunjėngas (; g. 1989 m. sausio 24 d., Kvandžu, Pietų Korėjoje) – korėjiečių futbolininkas žaidžiantis Premier lygos klube „Newcastle United“ ir Pietų Korėjos rinktinės kapitonas. Ki Son Jonas gerai žinomas dėl savo įžvalgumo, technikos, tolimų perdavimų ir mušimo gebėjimų bei gerų baudos smūgių.

Ki Sunjėngas debiutavo Pietų Korėjos rinktinėje 2007 m. ir jai atstovavo daugiau nei 70 kartų. Jis dalyvavo 2010 m. ir 2014 m. pasaulio futbolo čempionatuose bei 2011 m. ir 2015 m. AFC Azijos taurėse. Jis taip pat atstovavo savo rinktinei Olimpinėse žaidynėse 2008 m. ir 2012 m. (pastarosiose pelnė bronzos medalį).

Dalyvavimas čempionatuose 

|}

Šaltiniai 

Pietų Korėjos futbolininkai
Pietų Korėjos olimpiečiai
Tame Impala

Tame Impala – australų roko grupė iš Perto. Grupę 2007 m. įkūrė Kevin Parker, kuris iki šiol yra visų dainų kūrėjas ir įrašuose groja beveik vien tik jis. Grupė išgarsėjo 2010 m. išleidusi, debiutinį albumą „Innerspeaker“. 2012 m. buvo išleistas antrasis grupės albumas „Lonerism“, kuris susilaukė pasisekimo tarp kritikų. 2015 m. liepą pasirodė trečiasis grupės albumas „Currents“.

Grupės nariai

Koncertinė grupė 
 Kevin Parker – vokalas, gitara, kazu (2007–dabar)
 Jay „Gumby“ Watson – būgnai ir papildomi vokalai (2007–2011), sintezatorius, papildomi vokalai, papildoma gitara (2012–dabar)
 Dominic Simper – bosinė gitara (2007–2010), gitara ir sintezatorius (2010–dabar)
 Cam Avery – bosinė gitara ir papildomi vokalai (2013–dabar)
 Julien „Frenchie“ Barbagallo – būgnai ir papildomi vokalai (2012–dabar)

Studijinė grupė 
 Kevin Parker – vokalas, gitara, klavišiniai, sintezatorius, būgnai, bosinė gitara (visuose įrašuose grojo visais instrumentais)
 Jay Watson – būgnai, klavišiniai, gitara
 Dominic Simper – perkusija, bosinė gitara, efektai

Buvę nariai 
 Nick Allbrook – gitara ir klavišiniai (2009–2010), bosinė gitara (2010–2013)

Diskografija 
 Innerspeaker (2010)
 Lonerism (2012)
 Currents (2015)

Nuorodos 
 
 

Australijos atlikėjai
Marija Amalija Kettler

Marija Ana Amalija Kettler (; 1663 m. birželio 12 d., Mitava – 1711 m. birželio 16 d., Vailmiunsteris) – Kuršo princesė iš aristokratiškos Ketlerių giminės, ištekėjusi Hesen-Kaselio landgrafienė. Švedijos karaliaus Frederiko I motina.

Biografija 
Amalija buvo Kuršo hercogo Jokūbo Ketlerio (1610–1662) ir jo žmonos Luizos Šarlotės Brandenburgės duktė.

1673 m. gegužės 21 d. Kaselyje ji ištekėjo už landgrafo Karolio Hesen-Kaselio (1654–1730). Pradžioje Amalija buvo sužadėta su Karolio vyresniuoju broliu, Vilhelmu VII, kuris mirė būdamas 19 metų per kavalerijos žirgų lenktynėse Paryžiuje.

Amalijos nurodymu Kaselyje buvo įkurtas parkas Karlsaue su baseinu iš marmuro, kuriame žymus Promos skulptorius Pjeras Etjenas Mono (1657–1733) išraižė reljefą, vaizduojantį Mariją Amaliją. Amžininkų atsiminimuose princesė išliko pamaldi, nereikli ir jautri kitiems žmonėms. Kartu su savo sūnumi Maksimilijonu 1699 metais įsigijo Zenzenšteino pilį. Palaidota Kaselio Šv Martyno bažnyčioje.

Vaikai 
 Vilhelmas (1674–1676)
 Karolis (1675–1677)
 Fredrikas I (1676–1751), Švedijos karalius, Hesen-Kaselio landgrafas
 Kristijonas (*/† 1677)
 Šarliotė Sofija (1678–1749)
 Karolis (1680–1702)
 Vilhelmas (1682–1760), Hesen-Kaselio landgrafas
 Leopoldas (1684–1704)
 Liudvigas (1686–1706)
 Marija-Luiza (1688–1765)
 Maksimilianas (1689–1753)
 Jurgis (1691–1755)
 Eleonora (*/† 1694)
 Vilhelmina-Šarlotė (1695–1722)

Literatūra 
 Christian Röth: Geschichte von Hessen S. 305
 Ulrich Schoenborn: Mit Herz und Verstand: Biographie und Lebenswelt der Töchter Herzog Jakobs von Kurland in Hessen-Homburg, Herford und Hessen-Kassel, Hamburg, Kovač-Verlag, 2010, ISBN=978-3-8300-4667-7

Nuorodos 

|-

</center>

Ketleriai
Kazokiškių sąvartynas

Kazokiškių sąvartynas – Vilniaus apskrities regioninis komunalinių atliekų sąvartynas 2 km į pietus nuo Kazokiškių, Elektrėnų savivaldybėje. Sąvartynu naudojasi aštuonios Vilniaus regiono savivaldybės. Užimamas plotas – 27,1 ha.

Istorija 
2006 m. prasidėjo sąvartyno statybos darbai. 2007 m. Kazokiškių sąvartynas oficialiai atidarytas. Naujas sąvartynas pakeitė lygi tol veikusi pagrindinį Vilniaus regiono sąvartyną – Kariotiškes. 2013 m. atidaryta Kazokiškių sąvartyno II sekcija, kurioje tilps iki 1 milijono tonų atliekų. Uždarytoje pirmoje sekcijoje prisikaupė 1,4 milijonai tonų atliekų, o
atliekų kaupo aukštis siekia 25 metrus.

Biodujos 
2013 m. sausį atidaryta Vievio kogeneracinė jėgainė, kuri elektrą ir šilumą išgauna degindama sąvartynų dujas iš Kazokiškių sąvartyno. Jėgainės galia 0,8 MW šilumos ir 0,8 MW elektros energijos. Atstumas nuo sąvartyno iki elektrinės – 5,5 km. Jungiantysis dujotiekis įrengtas po žeme.

Sąvartyno saugumas 
Sąvartyno saugumą užtikrina ES reikalavimus atitinkančios priemonės:
 Sąvartyno dugne įrengtas 0,5 m storio molio ir aukšto tankio polietileno geomembranos užtikrina, kad teršalai nepateks į aplinką.
 Sąvartyne susidaręs filtratas surenkamas granitinės skaldos drenažiniame sluoksnyje ir vamzdžiais patenka į filtrato siurblinę. Surinktas filtratas nukreipiamas valyti į Elektrėnų – Vievio nuotekų valymo įrenginius.
 Aplink sąvartyną įrengti požeminio vandens stebėjimo gręžiniai: keturi požeminio vandens srauto kryptimi, vienas prieš srautą. Taip pat gręžiniuose, pastatuose ir ant sąvartyno bus vykdomas dujų monitoringas.

Šaltiniai

Nuorodos 

 Vilniaus apskrities atliekų tvarkymo centras

Lietuvos sąvartynai
Elektrėnų savivaldybė
Kariotiškių sąvartynas

Kariotiškių sąvartynas – uždarytas Vilniaus apskrities regioninis komunalinių atliekų sąvartynas Trakų rajono savivaldybėje.

Istorija 
2008 m. sąvartynas uždarytas, vietoje jo atidarytas Kazokiškių sąvartynas. Per du dešimtmečius sąvartyno veiklos buvo sukaupti 3 milijonai tonų atliekų. Uždarytas Kariotiškių sąvartynas apželdintas. Ant paties kaupo viršaus yra padaryta apžvalgos aikštelė su vaizdu į Vilnių.

2010 m. Kariotiškių sąvartyne atidaryta šiluminė elektrinė, kuri energiją gamina iš čia išgaunamų sąvartynų dujų.

2011 m. sąvartyno dumblo rezervuare įvyko avarija, kurios metu į aplinką pateko apie 2000 tonų dumblo ir užteršta mažiausiai 1 ha šalia esančio miško.

2011 m. pristatytas filmas „Stebuklų laukas“. Tai ketverius metus režisieriaus Mindaugo Survilos kurtas filmas apie Kariotiškių sąvartyne gyvenusius žmones ir jų istorijas.

Šaltiniai

Nuorodos 

 Vilniaus apskrities atliekų tvarkymo centras.
 Kariotiškių sąvartyno 3D modelis 2018 m.

Lietuvos sąvartynai
Trakų rajono savivaldybė
Dead Space

Dead Space – 2008 m. išleistas vieno žaidėjo išlikimo siaubo, veiksmo žaidimas „PlayStation 3“, „Xbox 360“, PC „Windows“ platformoms. Vėliau išleistos adaptacijos „iOS“ ir „Android“ mobiliosioms platformoms, „Amazon Kindle Fire“ ir „BlackBerry PlayBook“ planšetėms, žaidimas pasiekiamas „Steam“ tinklu.

„Dead Space“ buvo išplatintas 3,84 mln. kopijų tiražu. Žaidimas buvo palankiai įvertintas kritikų. Metacritic suvestinės duomenimis, vidutiniškai žaidimas kritikų įvertintas 86 balų iš 100 vidurkiu PC versijai. Vėliau buvo sukurti žaidimo tęsiniai „Dead Space 2“ (2011) ir „Dead Space 3“ (2013).

Apie žaidimą 

„Dead Space“ yra vieno žaidėjo išlikimo siaubo, veiksmo žaidimas, kurį 2008 m. sukūrė JAV studija „Visceral Games“, platintojas − „Electronic Arts“. Žaidimo veiksmas vyksta 3D grafikos erdvėje. Žaidimo metu valdomas vienas herojus Aizekas Klarkas, kuris daugiausiai kovoja kosminėje uolienų ekstrakcijos stotyje su mutavusiais monstrais. Tarp Aizeko ginklų − keletas fantastinių ginklų rūšių, turinčių 2 šaudymo režimus. Užtaisai ginklams renkami nukovus monstrus arba jie randami kosminėje stotyje kartu su gydymo porcijomis, savotiškais „pinigais“ − kreditais, ar kitais objektais slėptuvėse, spintelėse ir pan. Aizekui kovojant viena ginklo rūšimi, dažniausiai randami užtaisai yra tinkami būtent šiam ginklui. 

Herojus valdomas iš per petį matomos trečiojo asmens perspektyvos. Žaidimo metu galima pasitobulinti Aizeko kovinį kostiumą (RIG), ginklus. Herojus gali naudotis Stasis moduliu, kurio pagalba sulėtina atakuojančius monstrus, judančias duris ir pan. Specialiu Kinesis moduliu herojus gali pajudinti toliau esančius objektus ir su spec. porcijomis kurį laiką išgyventi vakuume. Veiksmas dažniausiai vyksta ankštuose stoties koridoriuose ir patalpose kovojant su monstrais, kartais vyksta nesvarumo būsenoje. Žaidimo eigos metu randami kosminės stoties įgulos narių užrašai ir audio įrašai, iš kurių sužinomi žaidimo priešistorės įvykiai.

Siužetas 

Veiksmas prasideda tolimoje ateityje. Kosminė planetų uolienų ekstrakcijos stotis „USG Ishimura“ pasiunčia pagalbos signalą ją valdančiai kompanijai, kuri nusiunčia 3 technikų grupę laivu „USG Kellion“. Jų laivas įsirėžia į „USG Ishimura“ parkavimo doką, bet įgula nenukenčia. Įžengusius į „USG Ishimura“ tris narius: vadą Zach Hammond, kompiuterijos, ryšių specialistę Kendra Daniels ir sistemų inžinierių Isaac Clark, užpuola nežinomos agresyvios būtybės. Laivo „USG Ishimura“ įgula neaptinkama. Isaac Clark turi padėti sau ir savo draugams išsigelbėti iš šio laivo, kartu jį persekioja vizijos, kuriose jam pasirodo draugė Nikolė, buvusi stotyje „USG Ishimura“ ...

Išnašos

Nuorodos 

 ign.com
 Electronic Arts

2008 kompiuteriniai žaidimai
Išlikimo žanro žaidimai
Veiksmo žaidimai
Alabama Shakes

Alabama Shakes – amerikiečių roko grupė iš Atėnų, susikūrusi 2009 m. 2012 m. buvo išleistas debiutinis grupės albumas „Boys & Girls“, susilaukęs nemažo pasisekimo tiek tarp kritikų, tiek tarp klausytojų. 2013 m. „Grammy“ apdovanojimuose grupė buvo nominuota trijose nominacijose: geriausia nauja grupė, geriausias roko atlikimas (daina „Hold On“) bei geriausias albumo įpakavimas (albumas „Boys & Girls“). 2015 m. balandį buvo išleistas antrasis grupės albumas „Sound & Color“, pasiekęs pirmąją vietą „Billboard 200“ tope JAV.

Grupės nariai 
 Brittany Howard – vokalas, gitara
 Zac Cockrell – bosinė gitara
 Heath Fogg – gitara, papildomi vokalai
 Steve Johnson – būgnai, perkusija, papildomi vokalai

Koncertinis narys 
 Ben Tanner – pianinas, klavišiniai, perkusija, vokalas (2011–dabar)

Diskografija 
 Boys & Girls (2012)
 Sound & Color (2015)

Nuorodos 
 
 

JAV atlikėjai
Sound & Color

Sound & Color – antrasis studijinis amerikiečių roko grupės „Alabama Shakes“ albumas, išleistas 2015 m. balandžio 21 d. Albumas susilaukė labai teigiamų kritikų įvertinimų ir debiutavo pirmoje „Billboard 200“ topo vietoje, tapdamas pirmuoju grupės albumu, pasiekusiu pirmąją vietą.

2016 m. „Grammy“ apdovanojimuose laimėjo geriausio alternatyvios muzikos albumo nominacijoje, taip pat buvo nominuotas metų albumo nominacijoje. Singlas „Don’t Wanna Fight“ laimėjo apdovanojimus už geriausią roko dainą bei geriausią roko atlikimą.

Dainų sąrašas 

2015 albumai
Innerspeaker

Innerspeaker – debiutinis studijinis australų psichodelinio roko grupės „Tame Impala“ albumas, išleistas 2010 m. gegužės 21 d. Beveik visą muziką albume įrašė grupės lyderis Kevin Parker. Albumas susilaukė puikaus kritikų įvertinimo, kurie gyrė Parker gebėjimą sujungti septinto dešimtmečio psichodelinio roko skambesį su moderniais elementais, sukuriant visiškai naują skambesį. Žurnalas „Rolling Stone“ albumą išrinko geriausiu 2010 m. albumu.

Dainų sąrašas 

2010 albumai
Golfo aikštynas

Golfo aikštynas – speciali aikštė, skirta golfo žaidimui. Aikštynas susideda iš kelių pagrindinių dalių – kamuoliuko išmušimo aikštelės, lauko (kuris būna lygios ir aukštesnės žolės) bei ridenimo aikštelės. Aikštyne dar gali būti papildomų elementų – vandens telkinys, smėlio duobės, medžiai, tvoros, tilteliai ir pan. Standartinis golfo žaidimas žaidžiamas 18-os duobučių aikštynuose. Tačiau būna aikštynų, turinčių tik 9 duobutes (tuomet žaidžiama du kartus), o kai kurie aikštynai turi 27 ar 36 duobutes (tokiu atveju žaidėjai pasiskirsto grupėmis po 9 duobutes). Užmiestyje esančiuose golfo aikštynuose dažnai būna įkurti ir golfo klubai, kurie suteikia papildomas paslaugas (apgyvendinimo, prekių pardavimo ir pan.).

Aikštynų laukams sukurti naudojamos tokios žolės rūšys kaip smilga, svidrė, pievinė miglė ir kt.

Kiekviena golfo aikštė yra vertinama standartinių smūgių skaičiumi (PAR) – dažniausiai tai būna nuo 3 iki 5 smūgių. 3 smūgių aikštė būna 90–230 m ilgio, 4 smūgių – 230–430 m, 5 smūgių – 430–550 m. Standartiniame golfo čempionate PAR skaičius yra 72 – tokiu atveju aikštyne yra keturios 3 PAR aikštės, dešimt 4 PAR ir keturios 5 PAR. Čempionate standartinis smūgių skaičius gali būti nuo 69 iki 73.

Japonijoje yra 2 vieninteliai pasaulyje 7 standartinių smūgių aikštynai.

Taip pat šalia golfo aikštynų yra įrengtos treniruočių aikštelės. Jose prieš varžybas žaidėjai treniruojasi trumpų ir ilgų distancijų smūgius.

Lietuvos golfo aikštynai 
2015 m. Lietuvoje veikė 6 golfo aikštynai:
 Sostinių golfo klubas, Pipiriškių k., Elektrėnų sav.
 Europos centro golfo klubas, Girijos k., Vilniaus rajonas
 Golfo klubas „Elnias“, Didžiosios Lapės, Kaunas
 Golfo klubas „Vilkė“, Kamorūnų kaimas, Leipalingis
 Golfo klubas „National Golf Resort“, Stančių k., Kretingalės sen.
 Golfo klubas „The V Golf Club“, kelio  19 km.

Šaltiniai
Sostinių golfo klubas

Sostinių golfo klubas – 18 duobučių golfo aikštynas Pipiriškių kaime, Elektrėnų savivaldybėje.

2005 m. rudenį buvo atidarytos pirmosios 9 golfo aikštyno aikštelės, 2006 m. liepos 6 d. buvo pilnai įrengtas „Sostinių golfo klubo“ namas bei likusios 9 aikštelės. 2006 m. liepos 7 d. įvyko iškilmingas „Sostinių golfo klubo“ ir 18 aikštelių aikštyno atidarymas. Ši data yra laikoma Sostinių golfo klubo bei aikštyno gimtadieniu. Klubas laikomas pirmuoju profesionaliu 18-os duobučių golfo aikštynu Lietuvoje.

„Sostinių golfo klubo“ vardas ir jį atspindintis logotipas buvo pasirinkti todėl, kad būtų garsinamos keturios istorinės Lietuvos sostinės – Kernavė, Trakai, Kaunas ir Vilnius. Aikštynas yra maždaug šių keturių miestų geografiniame centre.

Per pirmus gyvavimo metus klubas suorganizavo per 30 turnyrų ir 250 renginių. Nuo 2006 m. „Sostinių golfo klubo“ vaikų „Pipiro“ akademijoje auga ir naujoji golfo žaidėjų karta. 2007 m. vasarą buvo suorganizuota vaikų golfo stovykla. 2006–2007 m. žiemą aikštyne buvo įrengtos slidinėjimo trasos, kurias planuojama įrengti kasmet, atsižvelgiant į oro sąlygas.

2008 m. „Sostinių golfo klubo“ aikštynas JAV žurnalo „GOLF INC“ buvo išrinktas geriausiu nauju 2008-ųjų metų projektu tarptautiniame divizione (visas pasaulis, išskyrus JAV). Tais pačiais metais aikštyne buvo surengtas pirmasis tarptautinis profesionalų turnyras „SAS Masters“.

2008 m. vasarą Lietuvos Respublikos prezidentas Valdas Adamkus su žmona Alma Adamkiene tapo „Sostinių golfo klubo“ Garbės Nariais. Klube yra saugomas ir LR prezidento golfo lazdų komplektas, kurį jam padovanojo JAV Prezidentas George W. Bush.

Šaltiniai

Nuorodos 
 Golfo klubo oficiali svetainė 

Lietuvos golfo aikštynai
Europos centro golfo klubas

Europos centro golfo klubas – 18 duobučių golfo aikštynas Girijos kaime, Vilniaus rajone, 25 km į šiaurę nuo Vilniaus

Aikštyno planą sukūrė Švedijos golfo aikštynų federacijos narys ir architektas Bjorn Erikson. Klubo aikštynas yra įkurtas prie pat geografinio Europos centro, kurį 1989 m. nustatė Prancūzijos nacionalinio geografijos instituto mokslininkai.

Bendras aikštyno plotas siekia 83 hektarus. Aikštelių ilgis – 6600 metrų.

Žiemą golfo aikštyne įrengiama 5 km ilgio lygūmų slidinėjimo trasa.

Nuo 2013 m. birželio mėn. „Europos centro golfo klubą“ valdo įmonių grupė „ERGOLAIN“.

Šaltiniai

Nuorodos 
 Oficiali svetainė

Lietuvos golfo aikštynai
Januliškio Šv. Tado Judo ir Simono koplyčia

Januliškio Šv. Tado Judo ir Simono koplyčia – veikianti koplyčia Januliškyje, Labanoro seniūnijoje, Švenčionių rajone. Koplyčia įsikūrusi Labanoro girioje.  Koplyčios pastatas statytas apie 1857 m. kaip Januliškio dvaro sodybos sandėlis. Apie 1930 m. vietos gyventojų rūpesčiu pertvarkytas į bažnytėlę (koplyčią).

Koplyčia priklauso Švenčionėlių parapijai. Šv. Mišios aukojamos vieną kartą per mėnesį ir per šventes. Šalia įsikūrusios senosios kaimo kapinės. 
Nuo 1992 m. pripažinta vietinės reikšmės architektūros paminklu (unik. objekto kodas 4092).

Istorija 

Januliškyje norėta turėti bažnyčią, nes iki artimiausios nusigauti buvo palyginti toli – Labanore arba Švenčionėliuose. Išlikusi pastato viduje iškalta data „1857“. Pradžioje jame buvo įkurtas sandėlis maisto atsargoms kaupti. Po I pasaulinio karo Januliškio (Kampuočio) dvarininko paliepimu ūkvedys G. Menčinskas pasikvietė inžinierių K. Blakauską, kad jis padėtų minėtame sandėlyje įrengti bažnyčią. Dirbo ir tvarkė parapijiečiai savo jėgomis, kol pastate buvo viskas, ko reikia bažnyčiai. Joje buvo didelis, apie 2,5 m aukščio ir 1,3 m pločio šv. Tadeušo paveikslas. Jis buvo įrėmintas bizantiško stiliaus metaliniuose rėmuose. Dešinėje buvo nedidelė zakristija, kairėje – klauptai.

Pamaldos bažnyčioje vykdavo kas antrą sekmadienį, visuomet 12 val. Aptarnaudavo Švenčionėlių kunigai. Pamaldos lenkų okupacijos metais vykdavo lenkų kalba. Daugiausiai žmonių susirinkdavo į šv. Tado atlaidus. Pamaldų metu giedodavo choras, pritariant fisharmonijai. Šalia bažnyčios buvo ir mokykla.

Lietuvai atgavus dalį Vilniaus krašto, pasikeitė ir pamaldų tvarka, jos vyko tik lietuviškai. 1945 m. pamaldos nutrūko. 1950 m. susikūrus kolūkiui, sovietų valdžios įsakymu nutarta bažnytėlę paversti grūdų sandėliu. Vėliau čia įrengtas ir grūdų malūnas, veikęs iki pat Nepriklausomybės atgavimo laikų.

1997 m. Švenčionėlių parapijos klebono, dekano Kazimiero Gailiaus dėka Januliškio bažnytėlę buvo pradėta restauruoti. Atlikti dideli darbai, nes beveik viską teko keisti.

Architektūra 

Koplyčia priekiniu fasadu orientuota į pietvakarius. Pastatas kompaktinis, stačiakampio plano, su zakristija, varpinės bokšteliu (jis išliko nenugriautas, be kryžiaus). Koplyčios stogas dvišlaitis (anksčiau buvo pusiau valminis), bokštelio – keturšlaitis. Prie galinio fasado pristatyta zakristija. Šventorius aptvertas medinių statinių tvora su varteliais ir medine arka. Iš rytų pusės prisišliejusios senosios kapinaitės.

Galerija

Šaltiniai

Nuorodos 

 Labanoro regioninis parkas. Lankomi objektai 
 Vilniaus arkivyskupija 

Švenčionių rajono koplyčios
Golfo klubas „Elnias“

Golfo klubas „Elnias“ – 9 duobučių golfo aikštynas Didžiosiose Lapėse, Kaune.

Šis golfo klubas buvo atidarytas 2000 m. birželio 30 d. Jis tapo pirmuoju Lietuvoje golfo aikštynu. Šį projektą įgyvendino Lietuvos golfo federacijos ir golfo klubo „Elnias“ prezidentas Vytautas Motiejūnas.

Nuo 2000 iki 2006 m. golfo klubo „Elnias“ aikštynas buvo vienintelis Lietuvoje.

Aikšyno charakteristika 
Laukų skaičius: 9
Laukų PAR: 28
Laukų ilgis: 1270 m

Šaltiniai

Nuorodos 
 Golfo klubo oficiali svetainė

Lietuvos golfo aikštynai
The Magic Whip

The Magic Whip – aštuntasis studijinis britų roko grupės „Blur“ albumas, išleistas 2015 m. balandžio 27 d. Tai – pirmasis grupės albumas po atsikūrimo. Albumo įrašinėjimo darbai prasidėjo Honkonge, kai 2013 m. kovą buvo atšauktas festivalis Japonijoje, kuriame turėjo groti grupė. Tačiau grupė teigė, jog ten įrašytos dainos neaišku, ar kada bus išleistos. Vėliau, 2014 m. lapkritį grupė Londone pradėjo galutinius įrašinėjimo darbus ir užbaigė albumą. Jis susilaukė labai didelio kritikų palaikymo ir debiutavo pirmoje Jungtinės Karalystės albumų topo vietoje.

Dainų sąrašas 

2015 albumai
Deportivo Cali

„Asociación Deportivo Cali“ – futbolo klubas iš Kolumbijos miesto Kalio. Įkurtas 1912 m. ir yra vienas tituluočiausių šalies klubų.

Laimėjimai 

 Fútbol Profesional Colombiano (9): 1965, 1967, 1969, 1970, 1974, 1996, 1998, 2005-II, 2015-I
 Copa Colombia (1): 2010
 Superliga de Colombia (1): 2014

Kolumbijos futbolas
Pietų Amerikos futbolo klubai
Steponas Vaitkevičius

Steponas Bronius Vaitkevičius (g. 1922 m. rugsėjo 9 d. Gražiųjų Anykščių vienkiemis) – Didžiosios Britanijos lietuvių visuomenės veikėjas, ilgametis skautų vadovas, krikščionis pasaulietis.

Biografija 
Augo penkių vaikų šeimoje (trys broliai ir dvi seserys), iš kurių šiuo metu yra likęs vienintelis. 1942 m. Steponas Bronius Vaitkevičius baigė Utenos gimnaziją, vėliau – mokytojų kursus Ignalinoje. Mokytojavo Švenčionėlių, Anykščių apylinkėse. 1944 m. šeima traukėsi į Vokietiją gavusi perspėjimą, kad 1944 m. liepos 14 d. 14 val. bus sprogdinamas didelis geležinis tiltas per Šventąją ir norintieji pasitraukti turi suspėti pervažiuoti tiltą iki to laiko. 1944 m. rugpjūčio 4 d. pasiekė Vokietiją, o 1947 m. balandžio 27 d. atvyko į Angliją. Nuo 1948 m. gyvena Peterborough mieste, kur baigė buhalterinės apskaitos mokslus ir dirbo buhalterio darbą iki pensijos. Žmona Olga, vaikai – Rimantas, Danutė ir Marytė.

Veikla 
Gyvendamas ir dirbdamas Peterborough Steponas Vaitkevičius įsiliejo į anglų katalikų skautų veiklą, vadovavo katalikų vyčiams, 25 metus vadovavo Peterborough katalikų skautams. 1979 m. įsiliejo į Britų Katalikų St Columbia organizaciją tapdamas jos kasininku. Devynerius metus buvo Europos rajono lietuvių skautų vadas skautininkas. Taip pat yra skautų Europos rajono laikraščio 'Budėkime' administratorius ir rašo į leidinį 'Budėkime', taip pat į tokius leidinius kaip 'Europos Lietuvis', 'Tėviškės Žiburiai', 'Skautų Aidas' ir kt. Steponas Vaitkevičius yra Didžiosios Britanijos Lietuvių Katalikų bendrijos pirmininkas, bendrijos centro „Židinys“ patikėtinis, Nottingham Aušros Vartų Marijos draugovės draugovininkas.

Apdovanojimai 

 2010 m. birželio 5 d. St. Columba organizacijos „Grand Knight“ atstovas Jozeph Rodriguez įteikė Steponui Vaitkevičiui Sidabrinio jubiliejaus medalį ir kitus atžymėjimus už jo darbą katalikiškoje veikloje.

 2015 m. vasario 25 d. Peterborough miesto Piliečio apdovanojimų ceremonijoje apdovanotas už viso gyvenimo nuopelnus.

Šaltiniai 
 https://www.peterborough.gov.uk/council/civic-awards/

 www.svyturys.org/downloads/002.pdf

 VENI 157 – www.londonas.co.uk/…/Veni/VENI_157_web.pdf

Jungtinės Karalystės lietuvių bendruomenės veikėjai
Lonerism

Lonerism – antrasis studijinis australų psichodelinio roko grupės „Tame Impala“ albumas, išleistas 2012 m. spalio 5 d. Kaip ir ankstesniajame albume „Innerspeaker“, beveik visus įrašymo darbus atliko grupės lyderis Kevin Parker. Šiame albume skambanti muzika kiek skiriasi nuo ankstesniųjų grupės kūrinių – atsirado daugiau sintezatorių, pop elementų. Kritikai ypatingai gyrė šį albumą ir jo skambesį. Žurnalas „Rolling Stone“ „Lonerism“ išrinko geriausiu 2012 m. albumu.

Dainų sąrašas 

2012 albumai
Tribute

Tribute – debiutinis studijinis britų atlikėjo John Newman albumas, išleistas 2013 m. spalio 14 d. Pirmasis albumo singlas „Love Me Again“ tapo hitu visame pasaulyje, pasiekdamas pirmąją vietą Jungtinės Karalystės „UK Singles Chart“ tope bei patekdamas į dešimtuką daugiau nei dešimtyje kitų pasaulio valstybių. Pats albumas susilaukė daugiausia teigiamų kritikų įvertinimų ir debiutavo pirmoje vietoje šalyje.

Dainų sąrašas 

2013 albumai
Days Are Gone

Days Are Gone – debiutinis studijinis amerikiečių poproko grupės „Haim“ albumas, išleistas 2013 m. rugsėjo 27 d. Albumas susilaukė teigiamų kritikų įvertinimų ir debiutavo pirmoje Jungtinės Karalystės albumų topo vietoje.

Dainų sąrašas 

2013 albumai
Mechanical Bull

Mechanical Bull – šeštasis studijinis amerikiečių roko grupės „Kings of Leon“ albumas, išleistas 2013 m. rugsėjo 20 d. Jis susilaukė teigiamų kritikų įvertinimų ir debiutavo pirmoje vietoje Jungtinėje Karalystėje bei antroje „Billboard 200“ topo vietoje.

Dainų sąrašas 

2013 albumai
AM (albumas)

AM – penktasis studijinis britų roko grupės „Arctic Monkeys“ albumas, išleistas 2013 m. rugsėjo 6 d. Albumas susilaukė palankaus kritikų įvertinimo ir pateko į daugumą geriausių 2013 m. albumų sąrašų. Albumas tapo perkamiausiu grupės įrašu, pasiekė pirmąją vietą Jungtinėje Karalystėje bei dar kelete šalių, taip pat pateko į daugumos šalių dešimtukus. Grupė su „AM“ pasiekė rekordą Jungtinėje Karalystėje, kadangi visi penki jų albumai, nors ir išleisti nepriklausomoje leidykloje, pasiekė pirmąją vietą.

Dainų sąrašas 

2013 albumai
Wilhelm Kettler

Vilhelmas Ketleris (; 1574 m. birželio 20 d., Mitava – 1640 m. balandžio 7 d., Kuklovas (dabar Kukulovas), Pomeranijos kunigaikštystė) – Kuršo ir Žiemgalos hercogas.

Biografija 

Tėvai – Kuršo hercogas Gothardas Ketleris ir jo žmona Ana Meklenburg-Giustorf.

Mirus tėvui, nuo 1587 m. valdė vakarinę Kuršo hercogystės dalį su centru Kuldygoje, tuo metu rytinę dalį – Žiemgalą su centru Mintaujoje – valdė jo vyresnysis brolis Frydrichas Ketleris. Vystė Kuršo ekonomiką, laikydamasis merkantilizmo politikos. Valdant V. Ketleriui, Eduolėje buvo atidaryta geležies liejykla, o Ventspilyje – laivų statykla.

1615 m. Jelgavoje Vilhelmo įsakymu buvo nužudyti broliai Noldės iš bajorų opozicijos. Dėl to konflikto, Lenkijos karaliaus įsakymu, 1616 m. buvo priverstas palikti šalį, kur vieninteliu valdovu tapo Frydrichas.

Po to jis apsistojo Pomeranijos hercogų dvare Štetine ir 1628 m. iš hercogo Bogislavo XIV gavo Kuklovą, kuriame 1640 m. mirė.

Šeima 
Žmona – Sofija Prūsė (1582–1610), Albrechto Frydricho, Prūsijos hercogo duktė.

Vyresnysis sūnus Jakob von Kettler (1610–1682), nuo 1638 metų buvo Frydricho bendravaldžiu ir tapo jo įpėdiniu po jo mirties 1642 m.

Išnašos

Nuorodos 

Ketleriai
Kuršo kunigaikščiai
Reşat Nuri Güntekin

Rešatas Nuris Giuntekinas (; g. 1889 m. lapkričio 25 d. – m. 1956 m. gruodžio 13 d.) – turkų rašytojas ir dramaturgas. R. Giuntekino pasakojimo stilius yra išsamus ir realistiškas.

Garsiausio jo romano Çalıkuşu („Čiauškutė“, 1922 m.) siužetas – jaunos Turkijos mokytojos Anatolijoje likimas. Romanas 1966 m. sulaukė filmo adaptacijos, o 1986 m. pagal jį sukurtas serialas. Jo kiti garsūs romanai yra Yeşil Gece („Žalioji naktis“) ir Yaprak Dökümü („Krentantys lapai“).

Guntekin
Kim Dong-sung

Kimas Dong-Sungas (; g. 1980 m. vasario 9 d., Seule, Pietų Korėjoje) – buvęs Pietų Korėjos trumpojo nuotolio čiuožėjas. Jis laimėjo aukso medalį 1000 m lenktynėse ir sidabro medalį 5000 m estafetėje 1998 m. žiemos olimpinėse žaidynėse. Jis tapo dukart pasaulio čempionu 1997-ais ir 2002-ais ir dukart pasaulio taurės čempionu (1999–2000 m., 2001–2002 m.).

Šaltiniai 

Pietų Korėjos olimpiečiai
Čiuožėjai trumpuoju taku
Golfo klubas „National Golf Resort“

Golfo klubas „National Golf Resort“ – 18 duobučių golfo aikštynas Klaipėdos rajone.

Danės upės slėnyje įrengtas pasaulinius standartus atitinkantis klasikinis 18 duobučių 72 par golfo aikštynas su treniruočių aikštele ir 3 duobučių trumpojo žaidimo lauku. 18-oji aikštelė suformuota Lietuvos žemėlapio formos sala.

2015 m. aikštyne vyks Europos mėgėjų komandinis čempionatas. Tai pirmasis aukšto rango tarptautinis golfo čempionatas Lietuvoje.

Aikšyno charakteristika 
 Laukų skaičius: 18
 Laukų PAR: 72

Šaltiniai

Nuorodos 
 Oficiali svetainė

Lietuvos golfo aikštynai
The 1975 (albumas)

The 1975 – debiutinis to paties pavadinimo britų roko grupės albumas, išleistas 2013 m. rugsėjo 2 d. Šį albumą prodiusavo Mike Crossey, kuris taip pat prodiusavo pirmuosius du „Arctic Monkeys“ albumus. „The 1975“ susilaukė teigiamų kritikų įvertinimų ir debiutavo pirmoje vietoje šalyje.

Dainų sąrašas 

2013 albumai
Ronaldas Račinskas

Ronaldas Račinskas (g. 1968 m. gegužės 13 d. Vilniuje) – Lietuvos šaulys, kuris specializuojasi šaudyme į skraidančius taikinius apvalioje aikštelėje. Daugkartinis Lietuvos čempionas ir rekordininkas, Lietuvos šaudymo sporto sąjungos skrendančių taikinių šaudymo skyriaus viceprezidentas.

Biografija 
1993 m. baigė Vilniaus universiteto fizikos fakultetą, 2007 m. VU tarptautinių santykių ir politikos mokslų instituto doktorantūrą. 1992–1994 m. Lietuvos Respublikos Krašto apsaugos ministerijos Sienos apsaugos tarnybos Ginkluotės skyriaus vadovo pavaduotojas, 1994–1997 m. ministerijos Politikos departamento specialistas, skyriaus vadovas, direktoriaus pavaduotojas, 1997–1999 m. Lietuvos Respublikos Vyriausybės kanclerio pavaduotojas, nuo 1999 m. Tarptautinės istorinio teisingumo komisijos direktorius. 2000–2008 m. Lietuvos šaudymo sporto sąjungos valdybos narys, nuo 2008 m. – viceprezidentas, stendinio šaudymo mėgėjų sporto klubo prezidentas.

Daugkartinis Lietuvos skrendančių taikinių šaudymo čempionas: apvalioje aikštėje (1994, 1997, 1999–2001, 2005, 2008, 2010–12), dupletais (2007), tranšėjinėje aikštėje dupletais (2011), komandinio šaudymo apvalioje aikštėje (1984, 1989). 1998 m. Nikosijoje Europos čempionate užėmė 56-ą vietą, 1999 m. Pusane – 43 vietą, 2000 m. Montekatinyje – 26 vietą, 2002 m. Lonate – 11 vietą, 2007 m. Granadoje – 10 vieta, 2010 m. Kazanėje 26 vieta, 2012 m. Larnakoje – 33 vieta. 1998 m. pasaulio čempionate Barselonoje užėmė 28 vietą, 1999 m. Tamperėje – 24 vieta. Pasaulio kariškių čempionatuose pelnė čempiono (1992 m.) ir vicečempiono (1994 m.) titulus. Baltijos jūros šalių žaidynėse šaudymo dupletais varžybose laimėjo bronzos medalį (1997 m.). Aštuonis kartus gerino Lietuvos nacionalinį rekordą.

2014 m. Račinskas pasaulio čempionate pataikė į 117 taikinių ir užėmė 49-ąją vietą. 2015 m. sportininkas pelnė vardinį kvietimą dalyvauti 2015 m. Europos žaidynėse.

Šaltiniai 

Lietuvos šauliai
Lietuvos olimpiečiai
Žangžungas

Žangžungas arba Šangšungas () – valstybė, gyvavusi vakarų ir šiaurės vakarų Tibete ikibudistiniu laikotarpiu. Tuo metu karalystėje vyravo bon tikyba. Apie Žangžungą daugiausia rašoma senuosiuose tibetiečių tekstuose.

Pasak bon tekstų (kurie užrašyti jau budistiniu laikotarpiu), Žangžungas buvo sudarytas iš 18 karalysčių. Tačiau nėra jokių, netgi mitologinių, ankstyvųjų Žangžungo valdovų sąrašų. Rasta maždaug VII–X a. įrašų, užrašytų, kaip teigiama žangžungo kalba, tačiau jų interpretavimas kėblus. Bon adeptų teigimu, Žangžunge, tūkstantmetį prieš Sidhartą Gautamą, gyveno išminčius Tonpa Šenrabas, mokęs astrologijos, medicinos, sukūręs Žangžungo raštą. Kiti tibetiečių mokslininkai, pvz., Zurkharas Lodro Gjalpo datuoja Tonpa Šenrabą panašiu laikotarpiu kaip ir Sidhartą Gautamą.

Spėjama Žangžungo vieta – aplink Kailašo kalną vakarų Tibete. Nors šios valstybės (ar kultūros?) įtakos sfera galėjusi apimti visą Tibeto plokščiakalnį. Valstybės sostine laikomas Kjunglungas – gyvenvietė Satledžo upės slėnyje. Ši vietovė bon tekstuose dažnai siejama su Šambala (Olmolungringu).

Archeologinių Žangžungo įrodymų trūksta. Pastaruoju metu bandoma sieti Čangtango geležies amžiaus radinius (ant bokštų įkurtas tvirtoves, pilkapius, žirgų petroglifus ir kt.) su Žangžungu. Iškelta teorijų apie galimai indoarijišką Žangžungo kultūros kilmę (aukojimo apeigų svarba bon tikyboje kaip ir zoroastrizme ar vedizme, pavadinimo tagzig sąsajos su Tadžikijos pavadinimu ir kt.).

Žangžungas žlugo VII–VIII a., kai jį užkariavo iš Jarlungo slėnio kilusi Jarlungo dinastija. Pasak „Tangų knygos“, Žangžungą 634 m. užkariavo Jarlungo valdovas Songcen Gampo, susivienijęs su čiangų gentimis. Valdant Mangsong Mangcenui, Žangžungas 677 m. dar surengė sukilimą, bet jis buvo numalšintas.

Šaltiniai 

Tibeto istorija
2015 m. Ispanijos Grand Prix

2015 m. Ispanijos Grand Prix – 5-tasis 2015 m. Formulės 1 sezono etapas. Jis vyko gegužės 8-10 dienomis Katalonijos trasoje. Tai buvo 45-tas Ispanijos GP ir 25-tas, rengtas šioje trasoje.

Klasifikacija

Kvalifikacija

Lenktynės

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.

Šaltiniai 

Formulės 1 Grand Prix
2015 sporte
Kliudžiau

„Kliudžiau“ – Jono Biliūno novelė apie berniuką ir vargšę katytę, kurią berniukas nušovė. Pasakojama pirmuoju asmeniu.

Pasakojimas 

Berniukas, žaidė su lanku ir strėlėmis, įsivaizduodamas esąs „Amerikos tyrlaukių gyventojas, Kuperio aprašytas“. Tuomet jis pamato vargšę katytę, sudžiuvusią, šlapią. Berniukas tuomet apmąsto, koks galėjo būti vargšas tos katytės gyvenimas, bet tuojau pat nuveja šias mintis šalin ir nušauna katytę. Katytė susirietė ir kankinosi iš skausmų. Berniukas pasigailėjo jos, metė lanką ir bėgo vidun. Lauke nesirodė tris dienas. Kai išėjo į lauką, pamatė, jog katė guli susirietus prie tvoros. Tik tos strėlės neėmė, tos, kuria šovė į tą katytę. Pasakojimas baigiasi žodžiais „Tai buvo vienatinis mano šūvis. Bet laimingas. Aš jį ir dabar tebenešioju savo krūtinėje.“

Literatūra 

 Kliudžiau / Jonas Biliūnas. – Kaunas: Valst. grož. lit. l-kla, 1946. – 72 p.
 Kliudžiau: apsakymas/ Jonas Biliūnas (dail. Rūta Lelytė). – Vilnius: Vyturys, 1987. – 13 p.
 Kliudžiau: apsakymas vaikams / Jonas Biliūnas (dail. Sigita Adomavičienė). – Panevėžys: E. Vaičekausko knygyno leidykla, 2003. – 15 p. – ISBN 9986-942-56-X

Nuorodos 

 Kliudžiau novelė PDF formatu
 I Got It vertimas į anglų kalbą

Lietuvių literatūra
Zac Brown Band

Zac Brown Band – amerikiečių kantri grupė iš Atlantos, susikūrusi 2002 m. Grupės lyderis yra vokalistas ir gitaristas Zac Brown. Šiuo metu grupė yra iš viso išleidusi keturis studijinius, du koncertinius ir vieną geriausiųjų dainų albumą, taip pat du EP. Naujausiasis grupės albumas, „Jekyll + Hyde“, buvo išleistas 2015 m. balandį ir debiutavo pirmoje vietoje „Billboard 200“ tope.

Grupės nariai 
 Zac Brown – vokalas, gitara (2002–dabar)
 Jimmy De Martini – smuikas, papildomi vokalai (2004–dabar)
 John Driskell Hopkins – bosinė gitara (2005–2014), gitara, ukulėlė, kontrabosas, bandža, papildomi vokalai (2005–dabar)
 Coy Bowles – vargonai, pianinas, klavinetas, gitara (2006–dabar)
 Chris Fryar – būgnai, perkusija (2008–dabar)
 Clay Cook – vargonai, pianinas, klavinetas, gitara, papildomi vokalai (2009–dabar)
 Daniel De Los Reyes – perkusija (2012–dabar)
 Matt Mangano – bosinė gitara (2014–dabar)

Diskografija 
 The Foundation (2008)
 You Get What You Give (2010)
 Uncaged (2012)
 Jekyll + Hyde (2015)

Nuorodos 
 
 

Kantri atlikėjai
JAV roko atlikėjai
Jekyll + Hyde

Jekyll + Hyde – ketvirtasis studijinis amerikiečių kantri grupės „Zac Brown Band“ albumas, išleistas 2015 m. balandžio 18 d. Šiame albume grupė savo muzikoje įterpė daugiau skirtingų muzikos stilių, tokių kaip roko, gospelo i hiphopo, elementų. Jis susilaukė skirtingų kritikų įvertinimų, tačiau tai nesutrukdė albumui debiutuoti pirmoje „Billboard 200“ topo vietoje, tapdamas trečiuoju grupės albumu, pasiekusiu pirmąją vietą.

Track listing 

2015 albumai
Tom Odell

Thomas Peter Odell (g. 1990 m. lapkričio 24 d.) – britų dainininkas ir dainų autorius. 2012 m. buvo išleistas debiutinis atlikėjo EP „Songs from Another Love“. 2013 m. „Brit Awards“ apdovanojimuose jis laimėjo kritikų pasirinkimo apdovanojimą. Tais pačiais metais buvo išleistas debiutinis Odell albumas „Long Way Down“, kuris pasiekė pirmąją vietą Jungtinėje Karalystėje. Antrasis albumas "Wrong Crowd" buvo išleistas 2016 m. birželio 10 d.

Diskografija 
 Long Way Down (2013)
 Wrong Crowd (2016)

Nuorodos 
 
 

Jungtinės Karalystės atlikėjai
Long Way Down

Long Way Down – debiutinis studijinis britų atlikėjo Tom Odell albumas, išleistas 2013 m. birželio 24 d. Nepaisant to, jog albumas susilaukė daugiau neigiamų kritikų įvertinimų, nei teigiamų (žurnalas „NME“ netgi albumui davė 0 balų iš 10, kas įsiutino atlikėjo tėvą), tai nesutrukdė jam debiutuoti pirmoje vietoje Jungtinėje Karalystėje.

Dainų sąrašas 
Vias dainas parašė Tom Odell, o prodiusavo Dan Grech-Marguerat.

2013 albumai
Disclosure

Disclosure – britų elektroninės muzikos duetas, kurį sudaro broliai Guy (g. 1994 m. gegužės 11 d.) ir Howard (g. 1991 m. gegužės 25 d.) Lawrence. 2013 m. buvo išleistas jų debiutinis albumas „Settle“, susilaukęs didelio dėmesio visame pasaulyje. Antrasis albumas, „Caracal“, buvo išleistas 2015 m. rugsėjį.

Diskografija 
 Settle (2013)
 Caracal (2015)

Nuorodos 
 
 

Jungtinės Karalystės atlikėjai
Elektroninės muzikos atlikėjai
Settle

Settle – debiutinis studijinis britų elektroninės muzikos dueto „Disclosure“ albumas, išleistas 2013 m. gegužės 31 d. Pirmasis albumo singlas „Latch“, įrašytas kartu su atlikėju Sam Smith, tapo hitu visame pasaulyje, pasiekdamas septintąją vietą JAV „Billboard Hot 100“ tope. Albumas susilaukė daugybės gerų kritikų įvertinimų ir debiutavo pirmoje vietoje Jungtinėje Karalystėje.

Dainų sąrašas 

2013 albumai
Songcenas Gampo

Songcenas Gampo (; 569–649?/605–649? m.) – pirmasis Tibeto imperatorius, įkūręs Tibeto imperiją ir, pasak tradicijos, įvedęs budizmą į Tibetą.

Biografija 
Gimė tarp 557 ir 617 m. Gjamos rūmuose netoli Lasos, buvo Jarlungų dinastijos karaliaus Namri Sogceno sūnus. Pagal tradicinį Tibeto karalių sąrašą Songcenas Gampo laikomas 33-uoju Tibeto valdovu. Į sostą įžengė tarp 605 ir 617 m., dar būdamas mažamečiu, nes jo tėvas buvo nunuodytas. Vėliau, vienydamas šalį, Sogcenas Gampo vedė princeses iš įvairių kraštų: Žangžungo, Tangutų karalystės, Nepalo (Bhirukti), Kinijos (Venčeng). Teigiama, kad Kinijos ir Nepalo – tuo metu jau budistinių valstybių – princesės buvo pirmosios budistės ir skatino Songceną Gampo atkreipti dėmesį į šią religiją.

Sogcenas Gampo pasižymėjo užkariaudamas aplinkinius kraštus ir taip plėsdamas Jarlungų valdžią: jis užkariavo Tibeto kultūros pradininkę – Žangžungo valstybę (~634 m.), puldinėjo tautas rytų Tibete (vakarų sia, bailangus, čiangus), 635–636 m. surengė sėkmingą karinę kampaniją į Tangų valdomą Kiniją. Pietuose (Nepale) vasaliniais ryšiais pajungė Ličhavų dinastiją.

Songcenas Gampo pasižymėjo kultūrine veikla – jis nusiuntė ministrą Thonmį Sambhotą į Indiją, kad šis sukurtų raštą tibetiečių kalbai. Tada pradėti versti budistiniai tekstai iš sanskrito į tibetiečių kalbą ir šalyje pradėtas platinti budizmas. Jis perkėlė sostinę į Lasą, pradėjo prekybinius ryšius su Kinija, Indija, šiaurės tautomis (uigūrais, mongolais); taip Tibete pradėtas naudoti šilkas, rašalas, popierius, vynas, atsirado astrologija, raštas, teisynas.

Songcenas Gampo mirė greičiausiai 649 m., jo įpėdiniu tapo vaikaitis Mangsongas Mangcenas (nors tikroji valdžia teko ministrui Mgarongui Canui). Tibeto budistinėje tradicijoje Songcen Gampo laikomas vienu iš trijų dharmos karalių.

Tibeto asmenybės
Wilder Mind

Wilder Mind – trečiasis studijinis britų roko grupės „Mumford & Sons“ albumas, išleistas 2015 m. gegužės 4 d. Tai – pirmasis grupės albumas, kurį prodiusavo ne Markus Dravs, o James Ford, prodiusavęs kitų žinomų indie grupių, tokių kaip „Arctic Monkeys“ ir „Haim“, albumus. Taip pat, šiame albume grupė atsisakė sau jau įprasto folkroko skambesio, akustinius instrumentus išmainę į elektrinius ir perėję prie indie rock skambesio. Nepaisant skirtingų kritikų įvertinimų, „Wilder Mind“ debiutavo pirmoje vietoje Jungtinėje Karalystėje, JAV bei dar keliose šalyse.

Dainų sąrašas 

2015 albumai
Time (albumas)

Time – dvidešimt septintasis studijinis britų roko atlikėjo Rod Stewart albumas, išleistas 2013 m. gegužės 3 d. Albumas pasiekė septintąją vietą JAV „Billboard 200“ tope bei pirmąją vietą Jungtinėje Karalystėje, pasiekdamas rekordą tarp dviejų albumų, pasiekusių pirmąją vietą: paskutinis atlikėjo albumas, užkopęs į viršūnę šalyje, buvo 1976 m. išleistas „A Night On The Town“.

Dainų sąrašas 

2013 albumai
Caro Emerald

Caroline Esmeralda van der Leeuw (g. 1981 m. balandžio 26 d.), geriau žinoma savo sceniniu slapyvardžiu Caro Emerald – Nyderlandų pop ir džiazo atlikėja. 

Atlikėja debiutavo 2009 m. liepą, išleisdama singlą „Back It Up“. Tais pačiais metais buvo išleistas ir kitas jos singlas, „A Night Like This“, pasiekęs pirmąją vietą šalyje. 2010 m. sausį išleistas debiutinis Emerald albumas „Deleted Scenes from the Cutting Room Floor“ tapo geriausiai parduodamu visų laikų albumu Nyderlanduose, kadangi pirmoje vietoje išbuvo 30 savaičių. 2013 m. balandį buvo išleistas antrasis studijinis albumas „The Shocking Miss Emerald“, kuris pasiekė pirmąją vietą ne tik Nyderlanduose, tačiau ir Jungtinėje Karalystėje.

Diskografija 
 Deleted Scenes from the Cutting Room Floor (2010)
 The Shocking Miss Emerald (2013)

Nuorodos 
 
 

Nyderlandų atlikėjai
The Shocking Miss Emerald

The Shocking Miss Emerald – antrasis studijinis nyderlandų atlikėjos Caro Emerald albumas, išleistas 2013 m. gegužės 3 d. Albumas pasiekė pirmąją vietą Nyderlanduose bei Jungtinėje Karalystėje.

Dainų sąrašas 

2013 albumai
Rudimental

Rudimental – britų drum and bass grupė iš Londono, susikūrusi 2010 m. Grupė išgarsėjo 2012 m., išleidę singlą „Feel the Love“, įrašytą kartu su atlikėju John Newman. 2013 m. balandį buvo išleistas debiutinis grupės albumas „Home“, debiutavęs pirmoje vietoje Jungtinėje Karalystėje. 2015 m. spalį išleistas antrasis albumas „We the Generation“, taip pat debiutavęs aukščiausioje pozicijoje.

Diskografija 
 Home (2013)
 We the Generation (2015)

Nuorodos 

 
 

Jungtinės Karalystės atlikėjai
Home

Home – debiutinis britų drum and bass grupės „Rudimental“ albumas, išleistas 2013 m. balandžio 29 d. Albumo singlai „Feel the Love“ (įrašytas kartu su atlikėju John Newman) ir „Waiting All Night“ (kartu su Ella Eyre) pasiekė pirmąją vietą Jungtinėje Karalystėje. Pats albumas taip pat debiutavo pirmoje vietoje šalyje, susilaukęs gerų kritikų įvertinimų.

Dainų sąrašas 

2013 albumai
The Next Day

The Next Day – dvidešimt ketvirtasis studijinis britų muzikanto David Bowie albumas, išleistas 2013 m. kovo 8 d. Tai – pirmasis atlikėjo albumas per dešimt metų, kadangi paskutinis albumas, „Reality“, buvo išleistas 2003 m, po kurio dauguma žmonių manė, jog atlikėjas išėjo į pensiją. Tačiau 2013 m. sausio 8 d., per Bowie 66-ąjį gimtadienį, buvo paskelbta, jog bus išleistas naujas albumas. Kartu buvo išleistas ir singlas "Where Are We Now? " bei jo vaizdo klipas. „The Next Day“ susilaukė puikių kritikų įvertinimų ir debiutavo pirmoje vietoje Jungtinėje Karalystėje, tapdamas pirmuoju atlikėjo albumu nuo 1993 m. „Black Tie White Noise“, pasiekusiu pirmąją vietą.

Dainų sąrašas

The Next Day Extra 
2013 m. lapkričio 4 d. buvo išleistas 2 CD ir vieno DVD diskų kolekcinis rinkinys. Pirmajame CD buvo pats albumas, antrajame – 10 dainų, kurias sudarė papildomos dainos iš deluxe leidimų, daina iš japoniškų leidimų „God Bless the Girl“, du remiksai ir keturios naujos dainos. DVD diske buvo keturi vaizdo klipai („Where Are We Now?,“ "The Stars (Are Out Tonight), " „The Next Day“ ir „Valentine’s Day“).

2013 albumai
David Bowie albumai
Emeli Sandé

Adele Emily Sandé (g. 1987 m. kovo 10 d.), geriau žinoma kaip Emeli Sandé – škotų atlikėja ir dainų autorė. Savo karjerą pradėjo 2009 m. kartu su reperiu Chipmunk įrašiusi dainą „Diamond Rings“, kuri pateko į Jungtinės Karalystės singlų dešimtuką. 2010 m. kartu su reperiu Wiley įrašė dainą „Never Be Your Woman“, kuri taip pat pateko į dešimtuką. 2012 m. atlikėja gavo „Brit Awards“ apdovanojimą, kritikų balso nominacijoje.

Debiutinis Emeli Sandé albumas „Our Version of Events“ buvo išleistas 2012 m. vasarį ir pirmoje vietoje Jungtinėje Karalystėje išvis išbuvo septynias savaites, tapdamas geriausiai parduodamu tų metų albumu šalyje. 2013 m. ji laimėjo du „Brit Awards“ apdovanojimus, šįkart geriausios britų atlikėjos ir geriausio britiško albumo nominacijose.

Diskografija 
 Our Version of Events (2012)
 Long Live the Angels (2016)

Nuorodos 
 
 

Jungtinės Karalystės atlikėjai
Our Version of Events

Our Version of Events – debiutinis studijinis škotų atlikėjos Emeli Sandé albumas, išleistas 2012 m. vasario 10 d. Pirmasis albumo singlas „Heaven“ buvo išleistas 2011 m. rugpjūtį ir debiutavo antroje „UK Singles Chart“ topo vietoje. Kiti singlai taip pat turėjo didelį pasisekimą ne tik Jungtinėje Karalystėje, bet ir visame pasaulyje. Pats albumas taip pat iškart debiutavo pirmoje vietoje šalyje ir ten išvis išbuvo septynias savaites. „Our Version of Events“ tapo geriausiai parduodamu 2012 m. albumu Jungtinėje Karalystėje, bei antru geriausiai parduodamu 2013 m.

Dainų sąrašas 

2012 albumai
Debiutiniai albumai